**Vježbam i ponavljam**

Dragi učenici, danas ćete vježbati i ponavljati znanja iz jezika.

Želim vam puno sreće u čitanju i rješavanju zadataka.

U bilježnicu napiši naslov i riješi zadatke.

**1.** U rečenici **odredi** imenice, glagole i pridjeve.

*Mali, smeđi psić trči bakinim dvorištem.*

*Imenice:*

*Glagoli:*

*Pridjevi:*

**2.** Iz rečenice ispiši **umanjenice**.

*Osim pilića u dvorištu je koka s pilićima i patka s pačićima.*

**3.** Od zadanih imenica oblikuj **pridjeve**. Primjer: noć - noćni

|  |  |  |  |
| --- | --- | --- | --- |
| imenica | **pridjevi** | imenica | **pridjevi** |
| večer |  | škola |  |
| ptica |  | ljepota |  |
| šuma |  | matematika |  |

**4.** Zadane imenice preoblikuj u **umanjenice**: *cvijet, zvijezda, rijeka, riječ*

**5. Jesne** rečenice **preoblikuj u niječne**.

*Imam dobre ocjene. Ja sam na plaži. Mama ide u školu. Učenici pišu zadaću.*

**6.** Pročitaj rečenice. **Jedna nije pravilno** napisana. Prepiši je pravilno.

*Putujem u Split. Izviđači su planinarili na Risnjaku i Velebitu.*

*Jadransko More je najljepše. Na otoku Cresu nalazi se Vransko jezero.*

**7.** Pazi na poredak riječi u rečenici. Zapiši ih pazeći na pravopisna pravila.

|  |
| --- |
| se smjestilo između Međimurje Mure i Drave. rijeke |
| kroz je nizina koju Posavina rijeka protječe Sava. |
| otoka i poluotoka. puno U ima Hrvatskoj |
| vidim vedrom Na zvijezdu Danicu. nebu |
| u Risnjak nalazi Gorskom Kotaru. se |

**8. Prepiši** rečenicu tako da **upotrijebiš kratice**.

Pčele su sakupile 5 kilograma meda.

Mama je skuhala 3 litre voćnoga sirupa.

Mravi su prešli put dugačak 70 decimetara.

Na tome su putu prenijeli teret težak 500 grama.